Quod civis ratione delicti non possit trahi extra civitatem
 Item quod cum cives nostri cotidie pro contractibus et delictis infra predictam civitatem et ejus territorium concessis factis et inhitis ad alias curias Provincie vigore obligationum per ipsos contrahentes factarum trahi contingit quod cedit in dampnum et prejudicium civium predictorum, dignetur per sua privilegia nobis concedere ne abinde in antea aliquis civis dicte civitatis pro contractibus vel delictis infra dictam civitatem et ejus territorium inhitis et comissis possint nec valeant ad aliam curiam quam dicte civitatis trahi seu conveniri per quemvis officialem regium, non obstante quod talis civis se obligasset aliis civiis, scilicet quod judex et vicarius dicte civitatis quibuscumque et conquerentibus de talibus contrahentibus et delinquentibus brevem justitiam facere teneantur et inde de contrahentibus infra vicariam et quod aliquis commissarius non possit aliquem civem a civitate predicta extrahere vigore commissionis sibi per dominum senescallum vel aliquemvis alium officialem facte sive sit causa civilis vel criminalis.  Responsio : Inquantum dicta supplicatio loquitur de contractibus voluntariis non possumus hoc de jure concedere in prejudicium tertii nec contra obligationes sponte factas per ipsos contrahentes. Quo aut ad delicta placet nobis regio beneplacito perdurante. 
 Quod notarius teneatur scribere in introytu inquisitionis nomen denuntiantis
 Item quod cum cotidie inquisitiones per officiales curie fiant maliciose et in dampnum subjectorum sine denuntiatore aliquo ex quo multa mala inde sequuntur et gravamina subdictorum necnon denuntiatores audiunt in testes, dignetur per sua privilegia nobis concedere quod abinde in antea officiales nec notarii curie non sint ausi facere contra aliquem civem inquisitionem absque denuntiatore et nisi nomen denuntiantis in illa prius posuerit. Et si contrarium per dictos officiales factum fuerit sententie inde late contra dictum privilegium sint ipso jure nulle et quod a talibus sententiis non sit neccesse appellare quinymo tales sic condempnati non possint nec valent ad solvendum talem condempnationem compelli per clavarium curie jamdicte, et si aliquis notarius contrafaceret teneatur solvere expensas parti lese.  Responsio : Placet nobis et volumus quod ubi curia procedit ad denuntiationem alicujus quod tunc in principio tituli inquisitionis nomine denuntiantis notarii curie 
